Foto: O‘zbekiston boks federatsiyasi Serbiyada davom etayotgan boks bo‘yicha jahon chempionatida Nodirjon Mirzahmedov chorakfinal jangini o‘tkazdi. -48 kg vaznli bokschimiz jahon chempionati chorakfinalida qozog‘istonlik Temirtas Jussupovga qarshi jang o‘tkazdi va imkoniyatni boy berib qo‘ydi (0:5). Natijada, O‘zbekiston milliy jamoasi turnirdagi dastlabki medalni naqd qilish imkoniyatini qo‘ldan chiqardi. Nodirjon Mirzahmedov avvalgi bosqichda irlandiyalik Rikki Nesbitt ustidan g‘alaba qozongan edi. Ma’lumot uchun, bugun, 2 noyabr kuni yana 5 nafar o‘zbekistonlik bokschi ringga ko‘tariladi: -60 kg: Abdumalik Halokov - Vsevolod Shumko (Rossiya) (17:50 dan so‘ng)   -75 kg: Saidjamshid Jafarov - Viparon Jongjoxo (Tailand) (19:15 dan so‘ng)   +92 kg: Lazizbek Mullojonov - David Chaloyan (Armaniston) (20:15 dan so‘ng)   -63,5 kg: Mujibillo Tursunov - Endi Kruz (Kuba) (22:55 dan so‘ng)   -92 kg: Madiyar Saidrahimov - Lyuis Uilyams (Angliya) (00:40 dan so‘ng).